**Pogosta vprašanja in odgovori za Javni razpis za izbor upravičencev za razdeljevanje pomoči v hrani in izvajanje spremljevalnih ukrepov v letih 2024-2026 v okviru Programa ESS+ za odpravljanje materialne prikrajšanosti v Sloveniji v obdobju 2021-2027**

**16. 2. 2024**

* **Kje bodo določeni upravičeni končni prejemniki?**

*Končni prejemniki, ki bodo upravičeni do pomoči v letu, bodo določeni v seznamu, ki ga bo v skladu z drugim odstavkom a79.d člena Zakona o socialnem varstvu, enkrat letno določil minister, pristojen za socialno varstvo.*

* **Ali je zahtevano, da tekom izvajanja spremljamo prejemnike migrante?**

*Ne, migrantov ni treba spremljati. Skladno z razpisno dokumentacijo je treba spremljati število vseh končnih prejemnikov pomoči v hrani, število končnih prejemnikov pomoči, ki so otroci, stari 18 let ali manj, osebe stare 65 let ali več in ženske.*

* **Kako se spremlja kazalnik rezultata - delež vključenih prejemnikov pomoči v hrani v spremljevalne ukrepe?**

*V skladu z Navodili upravičencem za izvajanje razdeljevanja pomoči v hrani in izvajanje spremljevalnih ukrepov v letih 2024-2026 v okviru Programa ESS+ za odpravljanje materialne prikrajšanosti v Sloveniji v obdobju 2021-2027 je potrebno spremljati kazalnik rezultata - delež vključenih prejemnikov pomoči v hrani v spremljevalne ukrepe.*

*Kazalnik se spremlja ves čas izvajanja. Predstavlja % vključenih prejemnikov pomoči v hrani, ki so bili vključeni vsaj v enega izmed spremljevalnih ukrepov. V kazalnik se prejemnik pomoči v hrani, ki je bil vključen v spremljevalni ukrep, lahko šteje le enkrat v letu.*

* **Kakšna je ustrezna evidenca končnih prejemnikov 2022?**

*Ustrezna evidenca končnih prejemnikov je preverljiva iz uradnih dokumentov, ki so potrjeni s strani odgovornih oseb. Evidenca mora biti priložena k vlogi na ta javni razpis, poimenski seznam končnih prejemnikov ni potreben.*

* **Kakšen je obseg sredstev za nakup hrane v letu 2024?**

*V letu 2024 je za nakup prehrambnih izdelkov predvidenih 4,4 milijona EUR.*

* **Ali je obvezne spremljevalne ukrepe potrebno izvajati ločeno ali jih lahko združimo? Ali je potrebno izvajati vse v razpisni dokumentaciji navedene spremljevalne ukrepe?**

*Skladno z razpisno dokumentacijo bo moral prijavitelj, izbran na tem javnem razpisu, izvajati naslednje spremljevalne ukrepe, katerih cilj je izboljšati socialno vključenost upravičenih končnih prejemnikov pomoči:*

*- napotitev na mehanizme socialne države in informiranje o pravicah iz javnih sredstev,*

*- informiranje in spodbujanje k vključevanju v druge programe, ki so namenjeni spodbujanju socialnega vključevanja in socialne aktivacije,*

*- organizacija socializacije upravičenih končnih prejemnikov pomoči v obliki raznih povezovalnih aktivnosti in delavnic ter psihosocialno svetovanje,*

*- povezovanje in napotitev upravičenih končnih prejemnikov pomoči v obravnavo pristojnim službam.*

*Navedeni spremljevalni ukrepi so obvezni in jih je potrebno izvajati. Vsak ukrep se mora izvajati ločeno. Prav tako mora prijavitelj na ta javni razpis vsak spremljevalni ukrep v prijavnici opisati ločeno.*

*Prijavitelj lahko v vlogi na javni razpis predlaga tudi druge ukrepe.*

* **Koliko letnih dobav je predvidenih? Kdaj je predvidena prva dobava hrane?**

*Predvidene so tri dobave na leto, razen v letu 2024 dve dobavi. Prva dobava je predvidena v mesecu juniju 2024.*

* **opozorilo – navedba upravičenih stroškov v Navodilih**

*V Navodilih upravičencem za izvajanje razdeljevanja pomoči v hrani in izvajanje spremljevalnih ukrepov v letih 2024-2026 v okviru Programa ESS+ za odpravljanje materialne prikrajšanosti v Sloveniji v obdobju 2021-2027 je poglavju 2.1 v prvem odstavku druga alineja prišlo do administrativne napake. Pravilen tekst se glasi: »stroški spremljevalnih ukrepov po pavšalni stopnji največ 7 % stroškov nakupa hrane, vključno s stroški v zvezi s prevozom hrane do upravičenca.« Napaka bo v čistopisu Navodil upravičencem za izvajanje razdeljevanja pomoči v hrani in izvajanje spremljevalnih ukrepov v letih 2024-2026 v okviru Programa ESS+ za odpravljanje materialne prikrajšanosti v Sloveniji v obdobju 2021-2027 odpravljena.*